
ОТЧЕТ
за работата по НП ,,Хубаво е в детската градина” - Иновативен проект " Социално-емоционално развитие с LEGO ® Education

Основните цели на проектното предложение, които си поставихме бяха:
· Създаване и организиране на STEAM зона, иновативно оборудвана с образователните комплекти на LEGO® Education за социално-емоционално развитие;
· Развиване на интелектуалните и социални умения на децата за “учене чрез игра”, „учене чрез правене“, „обучение чрез опит“;
· Формиране положително отношение у децата към науката, техниката, конструирането, изкуствата и българския език;
· Подобряване педагогическите и дигиталните умения на учителите. Създаване на електронна книга с  иновативни практики за провеждане на дейности с децата и семействата в и извън детската градина;
· Мотивиране на учителите да разширят методическите си подходи и прилагане на иновативни подходи в работата си;
· Включване на родителите като активни участници в проектните дейности.

· През м. октомври представихме проектното предложение по НП ,,Хубаво е в детската градина” - Иновативен проект " Социално-емоционално развитие с LEGO ® Education  - пред родителската аудитория;

· През м. ноември обособихме кът за работа с LEGO EDUCATION за социално-емоционално развитие в занималнята на групата, с цел стимулиране  естественото любопитство, насърчавайки най-малките да учат чрез игра;
· В началото на проекта проведохме групова, а по-късно през целия период на работа и индивидуални срещи с родители, с цел създаване на условия за работа със семейната общност в рамките на детската градина;
· Направихме анкетна карта за родителите - ,,Моето дете - навици и специфичност”- целта ни бе да добием представа за емоциите на децата и как точно те се справят с емоциите (особено по-негативните) и как техните действия са свързани с емоциите им;

· През м. декември проведохме следните дейности:
· „Кой и какъв искам да бъда?“ – в която разговаряхме, конкретизирахме и рисувахме  представите на вътрешния свят на детето;
· „Ядосаната Ани“ – за разбиране и справяне с емоцията гняв;
· През м. януари проведохме следните дейности:
· „Маса на приятелството“ – изясняване на конфликти и недоразумения, конструиране на главните герои и разрешаване на конфликтната ситуация;
· Тренинг с родителите -„Огледало“ - разпознаване и имитиране на  различни емоционални състояния, чрез конструиране. Развиване на емпатия- открита практика пред родителите.
· „ Петър - белята“- децата да разберат как държанието им влияе върху околните;

· През м. февруари проведохме следните дейности:
· „Откриватели“ – децата да разберат какво е да си упорит - открита практика пред педагогическия колектив.
·  „Как да се справя когато….“ – децата да разберат какво е да си разтревожен, неспокоен и как да се справят с тази емоция - открита практика пред педагогическия колектив.

· През м. март проведохме следните дейности:
· „На театър“–след наблюдение на театрална постановка, децата  конструираха сцената, декорите и основните елементи, аудиторията и разиграха “посещение на театър” в група, като влизаха в различни роли.
· „Приказка ми разкажи“ - след възприемане  на литературното произведение „Момче и вятър“ от Ран Босилек, децата дорисуваха и оцветиха емоцията, която поражда у тях.
· През м. март поставихме задача на родителите заедно с децата си да конструират вид емоция и да ни изпратят снимки. В края на м. април проведохме тренинг с родителите - „Да запазим детството на децата!” – на който споделяхме емоциите от поставените задачи, модели на поведение, общуване, сигурност, доверие и подкрепа – открита практика пред родителите.
· 
· През м. април проведохме следните дейности:
· „Натъжената Ани“ – разпознаване,  разбиране  и преодоляване на чувството завист.
· „Детски усмивки“ – възприемане и възпроизвеждане на детската песен „Ало, ало слънчице“, а след това  оцветяване на емоцията, която поражда у тях .
· Направихме анкетна карта за родителите-,,Очаквания и реалност”- с цел установяване степента на ефективност от НП ,,Успяваме заедно”
· Представихме резултатите от работата по проект от НП ,,Хубаво е в детската градина” пред педагогическия колектив.
· Създадохме Е-книга „Аз и моите емоции“
 	Резултатите, които постигнахме с работата по проектното предложение може да дефинираме като материални, нематериални и интелектуални:
Децата успяха да:
· придобият умения за активно “учене чрез игра”, „учене чрез правене“, „обучение чрез опит“;
· добият траен интерес към науката, технологиите, конструирането, изкуствата и българския език;
· формират нагласи за самостоятелна работа и работа в екип, за решаване на комплексни задачи;
· придобият умения за търсене на възможни решения на проблемни ситуации;
Учителите успяха да:
· обогатят педагогическите си и професионални умения, и дигиталните си компетенции; 
· научат полезни техники за организиране и изграждане на съвременна иновативна образователна среда чрез LEGO@Education.
· повишат професионалното си  самочувствие и да са мотивирани да продължат да работят за повишаване на престижа на детската градина; 
· променят нагласите си за прилагане на иновативни подходи в работата си.
    Родителите успяха да:
· повишат  доверието си  в образователната институция и образованието като ценност;
· придобият знания и практични умения за изграждане на STEAM среда в домашни условия за поддържане на детския интерес към науката, технологиите, конструирането, изкуствата и българският език.

Създаването на образователна среда чрез LEGO@Education бе чудесна възможност за придобиване на нови знания, умения и компетенции у децата, учителите и родителите в областта на науката, техниките, конструирането, изкуствата и българският език. С реализирането на настоящото иновативно проектно предложение, екипът на детската градина е удовлетворен от  постигането на максимални резултати и ползи за децата.

[bookmark: _GoBack]	                                                                            Изготвили: Ст. учител Марияна Георгиева
                                                                                                     Ст. учител Ирена Узунова
